=== Klirfaktor ===
Et transmissionssystem med en symmetrisk overføringskarakteristik (led af lige orden er nul) vil ikke producere harmonisk forvrængning af lige orden, så leddene <math>H_2</math>, <math>H_4</math> og højere bliver nul. På grund af en lidt speciel "klirrende lyd" ved denne form for forvrængning kaldes målingen i ældre litteratur for ''klirfaktor''. Anvendelsen var typisk relateret til den analoge båndoptager, hvor signalets amplitude var opad begrænset ved magnetisk mætning af jernpulveret og derved gav kraftig stigning i de ulige harmoniske ved overstyring. En tilsvarende, men tilsigtet forvrængning findes i de populære [[Distortion (effekt)|guitarpedaler]], hvor signalet begrænses symmetrisk for at producere en bestemt lydmæssig effekt.
Samfund Datalogi Kommunikation Journalistik Kultur Humaniora Matematik